3.6.

Az 050., 050a. és 050b. követelmény helyébe a következő szöveg lép: „050. követelmény Azon helyek bevitele, ahol a munkanap kezdődik, illetve végződik, a menüben szereplő parancsok segítségével lehetséges. Ha egy naptári percen belül egynél több ilyen bevitelre kerül sor, akkor a munkanap kezdetének és befejezésének csak az ezen időn belül legutoljára bevitt helyét kell megtartani a feljegyzésekben.” „50a. követelmény A járművezetői (vagy műhely-) kártya behelyezésekor, és csak ezen időpontban, a menetíró készülék lehetővé teszi a tevékenységek kézi betáplálását. Szükség esetén lehetővé kell tenni a kézi bevitelt a korábban nem használt járművezetői (vagy műhely-) kártya első behelyezésekor. A tevékenységek kézi bevitelét a helyi idő és a járműegység esetében aktuálisan meghatározott, az időzóna-paraméterek (UTC-től való eltérés) felhasználásával kell elvégezni. A járművezetői (vagy műhely-) kártya behelyezésekor a menetíró készülék a következőkre emlékezteti a kártya tulajdonosát: az utolsó kártyakivételének dátuma és időpontja, opcionálisan: a járműegység esetében aktuálisan meghatározott, helyi időtől való eltérés. A tevékenységek a következő korlátozások mellett táplálhatók be: a járművezető tevékenysége MUNKA, KÉSZENLÉT vagy SZÜNET/PIHENÉS lehet. minden egyes tevékenység esetében a kezdési és befejezési időpontok, kizárólag az utolsó kártyakivétel és az aktuális kártyabehelyezés közti időszakra szorítkozva. A tevékenységek időben nem fedhetik át kölcsönösen egymást. A tevékenységek kézi bevitelének eljárása annyi egymást követő lépést foglal magában, amennyi az egyes tevékenységek típusának, kezdési és befejezési időpontjának meghatározásához szükséges. Az utolsó kártyakivétel és az aktuális kártyabehelyezés közti időszak bármely részében a kártyatulajdonos választhatja azt a lehetőséget, hogy nem jelent be tevékenységet. A kártyabehelyezéssel kapcsolatos kézi bevitelek során – adott esetben – a kártyatulajdonosnak lehetősége van a következők bevitelére: az előző munkanap befejezésének helye, az adott időponthoz kapcsolódóan (amennyiben ennek bevitelére nem került sor az utolsó kártyakivételnél) az aktuális munkanap kezdetének helye, az adott időponthoz kapcsolódóan. Amennyiben a helyszín bevitelére sor kerül, az a releváns tachográf-kártyában feljegyzésre kerül. A kézi beviteleket a következő esetekben félbe kell szakítani: kártyakivételkor, vagy ha a jármű mozgásban van és a kártya be van helyezve a járművezetői kártyaolvasó egységbe. További félbeszakítás is megengedett, pl. a bizonyos felhasználói inaktív időszakot követő szünet. Amennyiben a kézi bevitel félbeszakad, a menetíró készülék megerősít minden, a hellyel és a tevékenységgel (vagy egyértelműen meghatározott hely és idő, vagy tevékenységtípus, kezdési és befejezési idő) kapcsolatban már betáplált adatot. Amennyiben egy második járművezetői vagy műhelykártya behelyezésére kerül sor, miközben a kézi bevitelek elvégzése az előzőleg behelyezett kártyára még folyamatban van, hagyni kell az előzőleg behelyezett kártyára történő kézi bevitel befejezését, mielőtt a második kártyára történő kézi bevitel megkezdődik. A kártyatulajdonos választhatja azt a lehetőséget, hogy a következő minimumeljárásnak megfelelően végzi el a kézi beviteleket: Időrendi sorrendben kézzel táplálja be a tevékenységeket a kártya utolsó kivétele és az aktuális behelyezés közti időszakra vonatkozóan. Az első tevékenység időpontja a kártyakivétel időpontjához igazodik. Minden ezt követő bevitel esetében a kezdési időpontot úgy kell előre beállítani, hogy közvetlenül kövesse az előző bevitel befejezési időpontját. Minden egyes tevékenység esetében ki kell választani a tevékenységtípust és befejezési időt. Az eljárás akkor fejeződik be, amikor a kézzel betáplált tevékenység befejezésének ideje azonos a kártya behelyezésének idejével. A menetíró készülék ezután lehetővé teheti, hogy a kártya tulajdonosa bármely kézzel betáplált tevékenységet egy meghatározott parancs segítségével történő végérvényes megerősítésig módosítson. Ezután már semmilyen módosítás sem lehetséges.” „50b. követelmény A menetíró készülék lehetővé teszi, hogy a járművezető valós időben táplálja be az alábbi két különleges körülményt: »MENETÍRÓ KÉSZÜLÉK NEM SZÜKSÉGES« (kezdet, vég) »KOMPON/VONATON MEGTETT ÚT« A »KOMPON/VONATON MEGTETT ÚT« nem fordulhat elő »MENETÍRÓ KÉSZÜLÉK NEM SZÜKSÉGES« állapotban. A megnyitott »MENETÍRÓ KÉSZÜLÉK NEM SZÜKSÉGES« körülményt a menetíró készülék automatikusan bezárja, ha egy járművezetői kártya behelyezésre vagy kivételre kerül. A megnyitott »MENETÍRÓ KÉSZÜLÉK NEM SZÜKSÉGES« körülmény megakadályozza a következő eseményeket és figyelmeztetéseket: — járművezetés megfelelő kártya nélkül — folyamatos járművezetési idővel kapcsolatos figyelmeztetések.”